STASYS YLA 


ATEINA NAUJAS KUNIGAS 


KAUNAS, 1940 


A 


Atspaudas iš „Tiesos Kelio“ 


Spaudė „Šviesos“ spaustuvė 


Kurso Draugams 
per anksti mirusiems 


PETRUI DUBAUSKUI, 
Kurklių vikarui, 
ANTANUI RUPŠIUI, 


Rumšiškės vikarui 


ALT OMON I 


gyviems, kunigo darbo 


dešimtmetį bešvenčiantiems, 
PASVEIKIN Ti 
Skiria 


AUTORIUS 


TURINYS 


KELIO BEIEŠKANT 
Į GYVENIMĄ BEŽENGIANT . 
Jaunųjų žodis 
Keliu į kunigystę . 
Žvilgsnis į kunigo darbą . 
Kunigas kaip žmogus ir kaip kunigas . 


TARP UOLŲ IR SEKLUMŲ . 
Tarp džiaugsmo ir baimės . 
Tarp romantizmo ir realizmo . 
Tarp pedantizmo ir formalizmo . 
Tarp berniškumo ir bobiškumo . 
Tarp perdėto originalumo ir simplicizmo . 


Tarp tragizmo ir komizmo . 


Tarp perdėto nuoširdumo ir šalto atsargumo . 


VIDURIO KELIU . 
Antgamtės ir prigimties keliu . 
Objektyvumo ir subjektyvumo keliu . 
Logiškumo ir psichologiškumo keliu . 


Meilės — neapykantos — kančios keliu . 


Pusl. 


Kelio beieškant 


Nieko nėr taip tikra ir aišku — mums atrodo — kaip ku- 
nigystės kelias. Jis gi su dviejų tūkstančių metų tradicijom ... 
Belieka į tas šimtamečiais išmintas vėžes įstoti, ir keliauk sau 
tikras ir ramus. 

Bendrai — taip. Kunigystė turi savo obiektyvinį kelią, 
bendrines formas, tradicijas. Jos žinomos, jas galima pasi- 
savinti. 

Vis dėlto subjektyviai kiekvienam tenka savo kelią atras- 
ti kunigystėje. Objektyvinis kelias per bendras, luomo for- 
mos, tradicijos, gyvenimo kryptys per mažai asmeniškos, indi- 
vidualiai ne visuomet atitinkamos. Jos paliečia kunigą dau- 
giau iš paviršiaus, iš dalies. Lig laiko, tiesa, įdomios, būna ir 
tos formos, tradicijos ir visas tas bendrybinis, objektyvus ku- 
nigystės pasaulis. Bet tik lig laiko. Kunigo dvasia — jei ji 
nėra per daug šabloniška — tik šituo pasitenkinti negali. Pa- 
juntama ilgainiui, kad kaž ko trūksta. Iš pradžių net negalima 
pasakyti — ko. 

Į obiektyvinį pasaulį, pasirodo, reikia įsijungti asm e- 
niškai, individualiai. Iš pradžių žmogus gal nėr tiek subren- 
dęs kūrybiškai pasireikšti savo ir Dievo pasaulyie. Jis per 
mažai pažįsta save ir patį Dievą. Ir save ir Dievą (Dievo da- 
lykus) jis pažįsta iš labai bendros pusės. Jis neturi visų duo- 
menų pilnutiniau dalykus suvesti į krūvą, susumuoti. Ypač 
jam svetimas individualinis, asmeninis santykiavimas su Die- 
vo pasauliu. Kaip Putinas apie Vasarį klieriką sako — religi- 
nio jausmo, gilesnio dvasios prasiskleidimo kontakte su Die- 
vybe jis neįstengė konstatuoti. 

Va, kodėl asmeninis momentas kunigystės kelyje iš pra- 
džių nevaidina tokio vaidmens. Bet kai jis ima Žmogui iškilti, 
kai Žmogus tiek jau subręsta — jei jis iš viso tiek subręsta —, 
nepasitenkinama tik bendrybėmis, tik objektyviniu kunigys- 
tės keliu. Čia ir prasideda kunigo lūžimas. 

Gal būt tai įvyksta tik po daugelio metų. „Tik po dauge- 
lio metų Vasaris atsistojo savo gyvenimo pusiaukelėj ir kryž- 
kelėi, kur pašaukimo klausimas buvo jau nebe teoriško svars- 

tymo objektas, bet širdies krauju aplieta gyvenimo žaizda“. 
(Al. šeš. I, 17). Taip, šis klausimas iškyla nebe teoriškai, bet 
kaip gyvybinė problema, asmeniškai labiausiai paliečianti. 
Tai psichologiškas būti ar nebūti. Būti tik mechanizmu, auto- 
matu, atliekančių tam tikras funkcijas Bažnyčios tarnyboje ar 
būti kunigu didžio gyvenimo, organiškai susieto Su savo as- 
meniškų gyvenimu ir Dievo gyvenimu. Būti mechanizmu, ar 
būti asmenybe. Būti kunigu ir nebūti žmogum, asmenišku 
žmogum, ar būti žmogum ir kunigu kartu. 

Yra gal būt žmonių, kuriems ši problema visai nekyla, ku- 
riem gal keista iš viso tokią problemą girdėti keliant. Yra to- 
kių žmonių. Tai paprastos sielos, be pretenzijų, o gal ir be duo- 
menų būti asmenybėmis, arba labai didelės sielos — savu 
laiku spėjusios atsistoti ant tikro subjektyviai objektyvaus ke- 
lio. Pastarųjų nėra daug — tai karismatikai, tai Dievo išrink- 
tieji. Pirmųjų gal daugiau, nei manoma. Bet yra ir pauliniškų, 
augustiniškų, ignaciškų sielų. Yra sielų su turtinga dvasinių 
vertybių skale, sielų bręsti gebančių, kūrybiškai apsireiškian- 
čių. Tokioms sieloms ir iškyla — savu laiku — kunigystės 
pašaukimo problema per nauja. Iškyla įi visu aštrumu, kaip 
kokia širdies žaizda. 

Tai yra savotiška krizė su visomis jai būdingomis savybė- 
mis — nusivylimų, blaškymusi, ilgėjimusi, ieškojimų. Tai nusi- 
vylimas senuoju savo keliu, ilgėjimasis kaž ko naujo, to naujo 
ieškojimas ir praktiškas blaškymasis tarp seno, Žinomo ir nau- 
jo, dar neapsipavidalinusio. 

Visa šita evoliucija labai primena atsivertėlių psichologiją. 
Tos didžios sielos — ieškančios tikro kelio — pradeda visų 
pirma nusivilti savo sena gyvenimo vaga. Jų dvasia ilgisi kaž 
ko daugiau, ir ii instinktyviai jaučia, kad kaž kur turi tas „dau- 
giau“ būti, Jų instinktas išveda įuos į plačius ieškojimo kelius. 
Jie daug galvoja, studijuoja, reflektuoja savo gyvenimą ir ki- 
tų — didžių žmonių, meldžiasi... Toks buvo Paul Claudel, 
tokie — Moriague, Papini, Liszt, Česterton. 

Ilga ir be galo sunki būna ši evoliucija. Keleta, net kelioli- 
ka metų ii trunka. Ir ne visuomet laimingu: galu baigiasi. Taip 
— ne visuomet savo kelio beieškodamas, žmogus ateina iki 
objektyviai tikro kelio. Nevisuomet šios dvi linijos sutam- 
pa, sueina i vieną. Bet ir suėjusios teoriškai, ne visuomet 
greit sueina praktiškai. Teoriškai savas kelias išryškėja, 
nušvinta kartais nuostabia šviesa. Taip Paul Claudel nukrito 

tarsi uždanga nuo akių — ir nieko, rodos, nebuvo, kas beskirtų 
nuo Bažnyčios io gyvenimą. Bet turėjo praeiti dar keturi me- 
tai, kol įis praktiškai į tą gyvenimą įsijungė. Reikėjo laiko ir 
valios. Taip, šitai evoliucijai reikia laiko ir valios... 

Gal nieko nėra taip tragiška tam, kuris įau žino savo ke- 
lią teoriškai, kurs jį regi ir iuo Žavisi, bet praktiškai vis dar 
negali juo eiti. Gal tai pats pavojingiausias momentas visoje 
šitoje evoliucijoje. Prieš savo norą jis lieka pakibęs tarp seno 
kelio ir naujo. Nusivylimas, blaškymasis, ieškojimas išsemia 
energijos išteklius, suvargina žmogų. Žmogus pasidaro, kaip 
ligonis, vos pakilęs iš patalo, kurs savim nepasitikėdamas stato 
koją. Jam nesiseka — stačiai nevyksta/ Jis dėlto daug kenčia, 
nešiojasi dyglį savo širdyje. Nešiojasi jį ir slapsto nuo kitų. Ar 
gi supras jį kas dabar? Nebent Tas, kurs viską supranta .. 

Jis nepraranda pusiausvyros. Jis ir negalioj, kaip Po- 
vilas, jausis tvirtas. Jį guos dar viltis, kad ateis jo ir Dievo 
kelių sutapimas, išsispręs kankinąs dvilypumas. Ir jis kan- 
triai lauks tos valandos. „Jei mes tikimės, ko nematome, tuo- 
met mes kantriai laukiame ... Tas gi, kurs tyrinėja šir- 
dis, žino, ko Dvasia trokšta, kad ii, kaip Dievui tinka, užtartų 
šventuosius“ (Rom. 8,25 ,27). 

Mes čia neminim žmonių, kurie iš tokių krizių neranda 
kelio atgal, kurie nei teoriškai nei praktiškai savo kunystės ke- 
lio nebesutabdo su objektyviai tikru keliu, kuriems būti sau 
žmogum atrodo nebesuderinama su būti sau kunigu. Tai tie, 
kurie per daug nusikamuoja savyje, kurie nebepajėgia surast 
pakankamai įėgų iki galo eiti ieškotojo keliu, kuriem pritrūks- 
ta kantrybės laukti grįžtančios rimties. Tai tie, kurių išbudu- 
si dvasia neatveda iki tikrųjų dvasios šaltinių — kurie turi kitų 
aistrų (kad ir literatūrinės kūrybos, kaip Putinas), aistrų, de- 
sintegruojančių ieškančią dvasią — kurių ieškojimo evoliuciją 
sukliudo įsikišimas kitų žmonių — skaudžiai Žeidžiantis įsikiši- 
mas ar į kitą pusę nubloškiantis. 

Ekskunigystė, aišku, nėra sa vo kelio atradimas. Turtin- 
gos, ieškančios sielos niekad nenurims atsidurusios pusiaukelėj, 
o juo labiau šalia kelio. Praktiškai, gal ios ir paliks visam laikui 
šalia savo tikrojo kelio. Bet kankinsis: dar baisiau ir blaškysis 
iki galo. 

Laimingas, kas iš krizės išeina naujom įėgom, nauja ug- 
nim. Tas pasidarys užgrūdintas ugnyje plienas, naujus pasau- 

lius perėjęs ir atradęs keliautojas. Jis ir prieš vėjus ir audras 
ištvers... Jis bus švyturys daugeliui ieškančių sielų. 


Nedaug ir netoli kunigystės keliu tenuėjo tas, kurs čia 
bando kalbėt. Asmeninė patirtis ir amžius jam gal ir neduoda 
teisės šiais klausimais iš viso kalbėt. Bet gi kalba žmonės ir 
iš kitų patirties, iš asmeniško stebėjimo, iš nuojautos ... O 
kalba ir rašo Žmonės ne visuomet tik dėl to, kad kitus mokytų. 
Kartais ir jie patys ieško sau tikslesnio atsakymo į klausimus, 
kuriais jie serga. 


Į gyvenimą bežengiant 


Jaunųjų žodis 


Kasmet birželio dienomis iš Kauno, Vilkaviškio ir Telšių 
išžygiuoja į plačiuosius dvasinės Lietuvos kūrybos laukus jau- 
niausieji dvasios vadai. Per daug automatiškai ir per daug re- 
guliariai vyksta šitas išžygiavimas į naujos dvasinės kovos sar- 
gybas ir vadovavimo postus, kad būtų atkreipta į tai ypatinges- 
nis dėmesys. Taip nuo seniai yra, taip ir turi būti — jaunieji turi 
pakeisti senesniuosius, jauniausieji — jaunuosius. 

Naujos jėgos? Gerai. Jų laukiama, su džiaugsmu jos pri- 
imamos, nors ne be atsargumo, tiriančio ar stebinčio žvilgsnio 
palydimos į naujos sargybos postus. Neabejojama jų idealizmu, 
patvara, nors kai kada prisibijoma jų jaunuoliško nerealumo ir 
per skubaus tempo. 

Toks paprastai yra naujas kunigas, kurs, baigęs paskuti- 
niuosius metus seminarijoj, ateina į gyvenimą ir imasi jam skirto 
pastoracijos darbo. Vadinas, ne kitoks jis turi būti ir šiandien. 
Kada ir kur jis išaugęs, kokių vėjų auklėtas, kokių laikų formuo- 
tas — apskritai nesidomima, nes tai nelaikoma reikšmingais dalykais. 

Bet štai, patenka tau į rankas „Paskutinieji metai Semina- 
rijoje“. Knyga be autoriaus ir be ypatingų įvedamųjų žodžių. 
Iš karto gali pamanyti, kad tai naujas „šedevras“, piešiąs altorių 
šešėlius. Imi vartyti, perbėgi akimis keletą puslapių ir pajunti 
visai naują, iki šiol dar nepatirtą, nebent kaž kada paties pergy- 
ventą įspūdį. Tave iš karto nustebina puikus stilius, trikšte trikš- 
tąs iš kiekvieno puslapio šviesiaregis idealizmas ir visai naujo- 
mis varsomis piešiamas kunigystės idealas. 

Pasirodo, tai vienos mūsų neopresbiterų laidos „žvilgnis 
į gyvenimą nuo seminarijos slenksčio“. Geriau sakant, tai savotiš- 
ka jauniausiųjų mūsų koniratrų dekleracija kunigo gyvenimo 
ir veiklos reikalu. Dar daugiau — tai kunigo lietuvio idealo kon- 
tūrinis piešinys. 

Kiek jis atbaigtas ir realus čia nesiimame spręsti. Ta- 
čiau po to, kai tuo pačiu reikalu savo žodį yra tarusi senesnioji 
— prieškarinė konfratrų karta (tiesa, beletristine forma „Altorių 

Šešėly“ ir „Tiesiu Keliu“), o taip pat ir pokarinė („Tiesos Kelyje“ 
1935 m. — kunigo lietuvio tipo problema), darosi itin įdomu 
patirti, ką galvojo mūsų jauniausieji. 

Jų jaunumas, anaiptol nemažina jų pasisakymo reikšmės. 
Priešingai, yra daug motyvų už tai, kad jauniausiojo žodis gali 
būti net daugiau reikšmingas, bent šiems laikams. Negalima juk 
neigti fakto, kad šių dienų pasaulis, neišskiriant nei mūsų tėvy- 
nės, pergyvena gilų dvasinio persilaužimo laikotarpį, kurio sub- 
tiliems niuansams pajusti reikia jautresnės intuicijos, didesnio 
susitelkimo ir aštresnio žvilgsnio, o visu tuo labiausiai gali pa- 
sigirti jauniausieji žmonės. Be to, savo vaikystės svajones pynę 
jau nepriklausomos Lietuvos pievose, o jaunuoliškus pasiryži- 
mus žiebę savajame lietuviškojo gyvenimo sūkuryje, jie geriau, 
negu vyresnieji, kitokiose aplinkybėse augę ir savo idealus bran- 
dinę, gali suvokti ir tai, kas yra lietuviškojo kunigo idealas. 
Būdami kad ir tylūs, bet giliai išgyveną liudininkai bei stebėto- 
jai džiugių ir liūdnų dabartinės mūsų tėvynės ir jos Bažnyčios 
valandų, jie taip pat gal būt geriau, negu patys aktyvūs tų „va- 
landų“ kūrėjai, gali suprasti, ko, iš tikrųjų, reikia dabarties 
mūsų tautos ir Bažnyčios veikėjams. Pagaliau jie iki paskutiniųjų 
dienų yra buvę kaimo — tos jautriausios ir svarbiausios tautos 
dalies prieglobstyje, atydžiai sekę jos dvasinę raidą ir prisiklausę 
jo kad ir nesąmoningai ar net negatyviai, bet labai atvirai pareiš- 
kiamų kunigo idealo reikalu minčių, gali taip pat geriau už mus, 
gal būt jau keletą ar net kelioliką metų neatvirumo siena atskir- 
tus nuo tikrosios kaimo galvosenos, suprasti, ko laukia iš ku- 
nigo lietuvio sveika, dar neiškreipta religiškai ir kartu lietuviš- 
kiausia kaimiečio siela. Taigi jauniausiųjų konfratrų piešiamas 
šių dienų kunigo lietuvio idealas, kaip tik dėl to ir yra vertas 
didelio dėmesio. 

Bet kasgi jis? Tiesa, jį apibūdinti trumpais žodžiais be- 
veik neįmanoma. Juoba, kad ir pačiuose jų leidinio puslapiuose 
jis ne tiek sausomis formulėmis, kiek lakiomis frazėmis išreiškia- 
mas ir stipriais vaizdais piešiamas. 

Štai to idealo piešinys, sudarytas kaip mozaika iš minčių— 
gabalų, išluptų iš atskirų leidinio puslapių. 


Keliu į kunigystę 
Kelias į kunigystę — tai Viešpaties šaukiamnųjų kelias. „Pa- 
viliojo mūsų žvilgsnį kryžius prie kelio. Jame nebuvo nei iš- 
vaizdos, nei gražumo, Tai buvo Lietuvos laukų kryžius. Jis bu- 

„vo apleistas toks ir samanotas. Nukryžiuotasis buvo vienas, ir 
apaštalas kryžiaus koplytėlėje tylėjo. Ar nepasirinkus kartais tą 
takelį prie kryžiaus? Anie Jo žodžiai pasakyti žvejui: „Sek ma- 
ne“, neatšaukti dar ir šiandien. Lietuvos pakelių smūtkelis ieško 
talkininkų. Jis ieško apaštalų savo vynuogynan. Jis kviečia kiek- 
vieną žmogų prie kelio; prie kelio dulkėto, kelio triukšmingo, ku- 
riuo daug rūpesčių praeina“ (29 p.). 

Taip, „pats Viešpats pasirenka pagalbininkus. Jis deda jiems 
(ir) savo jungą ant pečių... Tas pats Viešpats, kurs vedė jį nuo 
lopšio iki seminarijos, kurs lydėjo jį per septynerius metus, atei- 
na tylus, kaip anais pajordanio keliavimo laikais. Jis pažįsta ge- 
rai tuos, kurie parpuolė veidu prieš Jo altorių, nes šie ne vieną 
kartą šaukėsi Jo pagalbos, norėdami pasiklausti, ar yra verti eiti 
pasirinktuoju keliu... „Jugum meum suave est: — mano jungas 
saldus“, pasako jis. Tai Taboro kalno atošvaistė. Viskas nu- 
linksta prieš kunigystę. Blaškys vėliau gyvenimas ir kunigą, bet 
tas išaukštinimas atpirks viską. Už vieną blykstelėjlimą prie alto- 
riaus, už vieną valandėlę bendravimo su Juo, už Jo rankos pa- 
glostymą — galima visą pasaulį atiduoti ir sakyti: „man gera čia 
būti“ (75 p.). 

Tačiau ne tik gera, bet ir gražu būti kunigu. „O, gra- 
žu būti Jo tarnu! Prie tavęs ateis kūdikis nekaltom akim ir sa- 
kys: Štai mano siela; vesk ją tiesiu keliu ir saugok mane nuo 
blogo. Ateis jaunimas patarimo klaustis: Mus daužo audros, 
mes bijome suklupti, pamokyk tame slidžiame gyvenimo kelyje, 
Ateis senatvės į rankas įsprausta lazda žmogus ir klaus apie 
antrąjį gyvenimą. Ateis ligonis ir prašys palaiminimo“ (20 p.). 

Kunigystė yra didi, bet ne išdidi. „Kunigas turės iš- 
kilti iki miesto ant kalno, bet kartu nusileisti iki gailestingojo 
samaritiečio, jis dalyvaus Kristaus paslaptyje, bet kartu bus ma- 
žutėlis, norėdamas įeiti į Jo karalystę. Jis turės daug palikti, bet 
palyginimas apie gausų atlygį vilios jį. Tai bus kelionė saulės 
keliu, tai bus erelio skridimas į amžinąjį džiaugsmą...“ (30 p.). 

Kunigui nebaisi pažeminimo nendrė ir kančių 
taurė. „Jis žino, kokį kelią pasirinko. Kiti už menkniekius 
džiaugsis Jaurų vainikais, o jam pasiūlys nendrę. Jis nebus gu- 
dresnis už savo Mokytoją. Jau ne lūpos, bet širdis virpėdama 
kalba: 

— Eisiu, aukosiuos dėl Jo. Viešpatie, leisk būti tuo skuduru, 
kuris lieka numestas, bet kuriuo valomos Tavo Bažnyčios dul- 
kės“ (78—79). 

„Kiti jį atstums, pajuoks, bet jo nepalauš. Jei Kristus su 
mumis, tai kas prieš mus?!“ (66 p.). 

Jo kančią įprasmins kančių taurės simbolis — kielikas. „Tai 
nėra negyvas kielikas, kokiu jis žaidė vaikystės metuose. Kieli- 
kas gyvena, kielikas alsuoja ir kyla į dangų. Su kieliku jam ten- 
ka ir teisė į Jo kraują“ (73 p.). „Tik Alyvų kalno Taurė, Pasku- 
tinės Vakarienės aukos momentas sustojo ir paliko mintyje. Jis 
kaskart ryškėjo ir dabar, rodos, pats Kristus atėjo, praskleidė ne- 
permatomą šydą, už kurio slėpėsi tolimųjų svajonių didžioji rea- 
lybė — Pirmosios Mišios“ (83 p.). 

„Šaltas altoriaus akmuo lyg įgauna gyvybę. Jis dabar 
ne paprastas akmuo, bet šventas kalnas, į kurį dvidešimtojo amžiaus 
Mozė kuopia, kad arčiau pajustų Dievą, kad intymiau pasikalbėtų 
su Juo, papasakotų Jam savo ir tautos širdies sopas, padėkotų 
ir pagarbą Jam atiduotų per pirmąją Auką“ (84 p.). 

„Dabar jaunasis kunigas tapo lyg Dovydas. Nuo altoriaus 
Introibo jis pradės savo kelionę į pasaulį. Pasibaigs tas Palmių 
sekmadienis, kaip ir Kristui pasibaigė. Nebepuls taip žmonės 
į bažnyčią, jį pamatę. „Tu esi dar vaikas“, daug kas sakys. Ir 
pačiam ne kartą švystels panaši mintis. Sukils pasaulis ir praga- 
ras. Klaidingų mokslų atstovai pranašais pasišaus ir niekins 
Kristų. Kartosis Golgotos nukryžiavymo scena, tik naujomis for- 
momis. (O mažasis Dovydas kasdien aukos galingą ir kilniąją 
Auką, ir ten suras jėgų kovai ir darbui... 

— Viešpatie, tebūna ne mano, bet Tavo valia! (Gal reiks 
tapti balsu tyruose šaukiančiu, gal ugnele sudegti prie Tavo Au- 
kos, bet tvirtas ryžtas: 

— Atvesiu Lietuvą prie prisikėlimo, prie Rūpintojėlio kojų. 
Ne vien vyžotas kaimietis, bet ir frakuotas ponas turi pajusti 
Tavo meilės šilumą ir jėgą. Tau, Lietuva, didvyrių žęme, eisiu 
dirbti“ (85—86 p.). 


Žvilgsnis į kunigo darbą 


„Prieš akis tokie platūs darbo laukai: pareigų kalnai nepra- 
eiti, tautos dirvonai nesuarti, svajonių ir pasiryžimų pievos ne- 
nušienautos“. Tačiau „šypsena veide, tiesos žodis lūpose, ran- 
kose Dievo malonių šaltiniai, o širdy karšta malda — štai gink- 
lai, su kuriais išeina jaunasis karys į pjūties laukus“ (90 p.). 

Taip, kunigo negazdina sunkios pareigos ir darbų apstumas. 

Kunigas viskam pasirengęs. „Jis bus pasirengęs la- 
biau kovai ne taikai, darbui ne poilsiui, tarnauti ne būti aptar- 

naujamas. Mokytojas iš Nazareto jam tokį kelią buvo parodęs. 
Jis gyvenime bus ne ponas, bet tarnas. Jis bus tarnas, ieškos 
sielų ir joms tarnaus. Jo gyvenimo šūkis bus: „Da mihi animas, 
caetera tolle“ (94 p.). 

Kunigas ieško tik sielų. „Teieško sau turtuoliai aukso 
ir jam tetarnauja. Teieško nedorėliai kūno malonumų ir tenyksta 
juose. Tegu kiti pudra ir kvepalais maskuoja savo mizernumą. 
Tegu, nors jam labai skaudu. Jis ieškos tik sielų ir nieko kito. 

„Nyks turtas vagies ir kandžių naikinamas, alks žmogus 
malonumuose skęsdamas, pudruotam veide senatvė vagos raukš- 
lės, tik vienos sielos gyvens amžinai. 

— Pater, da mihi animas, caetera tolle! — tai jo malda“ 
(94—95 p.). 

Kunigas gailestingasis Samarietis. „Viešpatie, leisk 
man eiti į žmones su gailestingumo ugnele ir neatimk jos, nes 
aš būsiu kaip žvangantis varis. Leisk man turėti tikrojo žmo- 
gaus vardą! 

„Viešpatie, leisk man, kad aš gailestingumo ir meilės paro- 
dyčiau gyvenime. Nenoriu aš iš savo asmeninės laimės statytis 
žaismą. Leisk man būti gailestingojo samariečio pavyzdžiu. Leisk 
man nepraeiti pro šalį, kai sutiksiu žmogų alkaną, apiplėštą ir 
apdaužytą. Leisk man šluostyti jo ašaras, valyti žaizdas, patal- 
pinti jį į nakvynės namus ir mokėti už jo išlaikymą. Viešpatie, 
leisk man būti samariečiu! (99 p.). 

Kunigas dirba per Kristų ir Kristui. „Jis yra Kristaus 
šviesos ir Jo meilės sėjėjas. Tik ne jis, bet pats Kristus veikia 
per jį. Jis tik įrankis, kuklus bendradarbis. Jis žino, kad jo var- 
gas nenueis vėjais, o pasitaiką kelyje nepasisekimai ir nemalonu- 
mai turės išeiti į gerą. Kartais gal ir pats yra kliūtis malonei 
veikti, kartais gal ir jis neatlieka tai, kas būtina, ko iš jo, kaip 
tarno, lauktina. Kas žino?... 

„Kunigas eina drąsiai. Jis nieko nebijo, tik Dievo teisybės. 
Jis eina į žmones, ieško sielų Kristui. Jis moko būti krikščioniu 
ne tik šventadieniais bažnyčioje, bet ir už jos sienų: namie, rin- 
koje, svečiuose. Jis dirba Kristui žodžiu ir darbu, sakykloje ir 
gatvėje. * 

„Pats Kristus kunigo lūpomis kalba į žmones, pats Kristus 
patenkina jų norus. Todėl visur ta pati šeima, vienas vadas, 
viena mintis ir vienas troškimas — puoselėti įdiegtos tiesos sėklą, 
budėti tiesos sargyboje ir jokios aukos nesigailėti“ (100—103 p.). 

Kunigas kaip žmogus ir kaip kunigas 


Kunigui kartais „iškyla klaikios vienumos pajauti- 
mas.. Jaunasis Kristaus vynuogyno darbininkas (kartais) lieka 
pasauly vienui vienas“. Bet — 

„— Ne, gyvenu, tik jau nebe aš, bet manyje Kristus“. 

„-—— Kristau, visada pasilik su manim! Be Tavęs esu nje- 
kas!.. Be tavęs žemėje nebūtų gyvenimo ir danguje nebūtų 
džiaugsmo. Be Tavęs vienumos simfonija kitokiu akordu su- 
skambėtų“. 

„Kunigas žygiuoja vienumoj, bet ne vienas. Su juo — vi- 
sas pasaulis, visi žmonės. Visuose žemės keleiviuose jis valo 
Dievo paveikslą ir panašumą nuo dulkių. 

„Kunigui visa žmonija — jo šeima, jo sesės ir broliai. Visi 
jam lygiai brangūs ir visiems jo auka pašvęsta. Kunigo gyveni- 
mas savyje apima daugelio likimą. 

„Palaiminta vienuma, ta tylaus išsižadėjimo simfonija, kurio- 
je bręsta asmenybės ir kilnūs žygiai!“ (109—111 p.). 

Kunigas — darbo ir maldos vyras. „Ora et labo- 
ra. Jungtuku sujungti du kuklūs žodžiai, bet jie talpina savyje... 
visą kunigiškojo veikimo programą... Be tų žodžių kunigas pa- 
skęsta „altorių šešėliuose“; du žodžiai — tobulas kunigas, o be 
jų — mizerija ir amžina menkystė... 

„Daug nuostabesnė beprotystė, kai kunigas nesimeldžia, 
Malda yra ta versmė, iš kurios teka visas kunigiškas gyvenimas. 
Maldą yra ta ugnis, kuri uždega kunigą kilniems žygiams. Malda 
yra ta kaukė, kuria apsiginama nuo pasaulio sugedimo dujų; ji 
yra tas tankas, kuriuo Kristaus armijos kareiviai kovoja... Tai pa- 
laiminta našta, kuri išneša kunigą į skaidriąsias erdves. Ora et 
labora —- didinga kunigiškoji sutartinė“ (49 - 52 p.). 

„Jis meldžiasi visos parapijos vardu“ (116 p.). 

Kunigas — atgailos ir aukos žmogus. „Kunigas 
nesijaučia ką nors galįs pats padaryti: jis menkas ir silpnas že- 
mės vaikas. Visa, ką jis gera padaro sieloms, Viešpats veikia per 
jį, Tik nuodėmė ir žala sieloms ateina per kunigą. Ir todėl pa- 
grindinis kunigiško gyvenimo leitmotyvas prasideda su Confiteor 
ir baigiasi Miserere. 

„Ir visą gyvenimą, dieną iš dienos, skamba šie žodžiai, nuo- 
lankūs ir kuklūs, toli nuo bet kokio farizejizmo. Nesvarbu, ar 
kunigo gyvenimas prilygs „šviesiam ugnies stulpui, kurs tautų 
tautoms nušvitęs švies“, ar „elgetai, parpuolusiam ant kelių“, ne- 

svarbu — abiejų Confiteor ir Miserere skambės iš pat širdies 
gelmių“ (118—119 p.). 

Štai, vaizdas: „Kunigas meldžiasi, jis nepastebi, kad bažnyčios 
tarnas įeina; šis paliečia besimeldžiančio ranką: 

— Ligonis, — pasako. 

— Ar silpnas? — tuoj klausia kunigas. 

— Taip, gydytojas atsisakė. 

— Skubiai paruošk, zakrįstijone! 

— Bet jūs dar nevalgę pietų, gal eisit užkąsti ką? 

— Skubėk, zakistijone!“ (116 p.). 

Kunigas myli senuosius savo kontratrus. „Aš 
myliu senuosius. Kiek juose išminties, kiek patyrimo slepiasi! 
Jaunystė turi ugnį, bet jai trūksta medžiagos. Jaunytė mėgsta 
aukštas trajektorijas, o senatvė eina tiesiu keliu, neišsiblaškyda - 
ma. Senatvė nemėgsta perdėjimų“ (121 p.). 

„Nieko nėra pastovesnio, kaip kunigas. Tai 
tikrai žiburys ant kalno, kuris nesikeičia ir negali keistis. Tai 
kelio rodyklė prie vieškelio, pro kurį daug praeina, bet kurs pa- 
silieka vietoje. Jis stovi altoriaus šviesoje, kol jo galva nulinks- 
ta“ (123 p.). 

Nelaimingas tik tas kunigas, kurs svyruoja kaip nendrė. 
„Nelaimingas (ir) tas, kurs bando prie poezijos taikyti gyveni- 
mą“ (56 p.). 

Užvertęs paskutinį „Paskutiniųjų Metų Seminarijoje“ pusla- 
pį negali neištarti su džiaugsmu: ateina naujas kunigas, 
aiškiau regįs savo vietą ir savo uždavinius šių dienų mūsų tėvy- 
nės dvasinės piūties darbų bare. 


Tarp uolų ir seklumų 


Tarp džiaugsmo ir baimės 


Jūs!) jau žengėte paskutinį žingsnį į šventų Šventąją. 
Įsijungėte į universalios ir amžinosios kunigystės grandį, ku- 
ri jau dvidešims šimtmečių juosia visą pasaulį.  Pasidarėte da- 
lyviais to luomo, kurio svarbiausias uždavinys pačiam būti šven- 
tam ir kitus šventinti. 

Tik dabar jūsų širdis pajuto — ir tai bene pirmąjį kartą— 
tragiškąjį dvilypumą: džiaugsmą ir baimę kartu. Džiaugsmą, kad 
jau turite kunigystę, kuri iki šiol jums buvo kaip savotiškai gra- 
ži romantika, kaip koks stebuklingas miražas, žavėjęs jus ir ve- 
dęs vis artyn ir artyn jo. Dabar, kada kunigystė jums tapo 
realybė, prieš jūsų akis iškyla ir realioji jos našta, kuri pradės 
slėgti ir jūsų pečius. Tiesa, jūs jau ir anksčiau žinojote, kad 
kunigystė yra didelių aukų luomas. Kunigystėje juk daugiau, 
negu kur kitur galima rasti herojiškų asmenybių. Bet nepaslap- 
tis jums buvo ir tai, kad ne kiekvieni pečiai su herojizmu yra 
pakėlę visas kunigystės naštas. Šalia tų, kuriuos Kristaus jungas 
ir našta yra iškėlusi į altoriaus garbę, yra ir tokių, kuriuos ji į nie- 
ką pavertė — sulaužė. Vis dėlto ir visa tai žinodami, jūs galvojote: 
viskas galų gale pareina nuo kunigo geros valios ir ryžto. „Ga- 
lėjo neištesėti, suklupti tas ir kitas, bet ne aš, kurs einu į ku- 
nigystę su gryniausia intencija, rimtai ruošiuosi ir turiu aiš- 
kius principus“ — ne kartą jūs save įtikinėjote. Šiandien, kada 
visu korpusu jūs, kaip kunigai, iškilote virš minios — tarsi bū- 
tumėt atsistoję ant aukšio pjedestalo — pajutote arba greitai tu- 
rėsite progos pajusti, kad esant tokioje aukštumoje, ne taip jau 
sunku neišlaikyti pusiausviros ir nejučiomis pulti banguojančiai 
miniai po kojų ir tapti jos padų auka. Taigi jūs suprantate da- 
bar, kad pasitaikančios kunigo gyvenime uolos ir seklumos — 
scillos ir charibdos, gali ir jums, pradėjusiems startą į kunigys- 
tės idealą, sudaryti skaudžių pavojų. 


1) Turima čia galvoj Tarpdiecezinės Kun. Seminarijos neopresbiterai, 
kuriems palydėti į gyvenimą ir buvo pasakyti šie žodžiai. 

Štai kodėl jūsų sąmonėje iškyla didelis atsakomybės pajau- 
timas, o jūsų sieloje susitelkia baimės jausmas. Jūsų dvasinė 
būsena šiuo metu darosi visai panaši Mozės dvasios būsenai 
kai jį Dievas siuntė atlikti didžiojo tautos išvadavimo darbo. 

— Ouis sum ego ut vadam ad Pharaonem e6+ 
educam filios Israel de Egipto? Iš tikro, guis sum 
ego, akivaizdoje tų didžiųjų kunigystės uždavinių, tos atsako- 
mybės ir net galimų pavojų, kurie manęs laukia. 

Jeigu ne Dievo žodžiai: Ego ero tecum, kažin ar be- 
drįstume ryžtingai su Moze ištarti: Ecce ego vado ad ti- 
lios Israel. 

Taigi Dievo pažadas Ego ero tecum — štai, kas mus 
guodžia, stiprina, drąsina ir verčia ištiesti sparnus didžiajam startui. 

Jaunasis startininke, mielasis koniratre, leisk tave palydėti į 
šią kelionę su keletos patarimų pluoštu, patarimų, kurie nori tau 
patikrinti saugesnį skridimą. 


Tarp romantizmo ir realizmo 


Jau pačiomis pirmosiomis starto dienomis jūs pajusiie bai- 
sią disproporciją tarp kunigystės uždavinių dydžio ir savo vis- 
pusiško jiems nepasiruošimo. Šitos pajautos akivaizdoje vieni iš 
jūsų su dideliu dvasios karščiu griebsis išlyginti — ir tai kiek 
galima greičiau — visą tą disproporciją Dvasiniame gyve- 
nime kai kurie jūsų užsibrėšite didelę programą, gal būt net la- 
bai detalizuotą, kurioje mąstymams, dv. skaitybai ir kitoms dva- 
sinėms lavyboms bus skirta laiko jei ne daugiau, kaip seminari- 
joj, tai bent ir nemažiau. Gal užsibrėšite radikaliai pakeisti save, 
savo įpročius. Ne maža laiko gal būt dar bandysite skirti stu- 
dijoms, bent specialių klausimų gilinimui. Santykius su žmo- 
nėmis jūs grįsite idealizmu, gera valia ir neprileisite, kad kiti 
galėtų atsilyginti jums klasta, intrigomis, jūsų gerumo piktnau- 
dojimu. 

Kiti gi jūsų gal išgirsite savyje kitokį balsą. Į jūsų galvą 
gal smelksis tokios mintys: 

— Ką gi, visokių yra kunigų. Kunigas juk taip pat žmo- 
gus, galįs turėti ir savo silpnybių. Kam tad man per daug vai- 
kytis kunigystės idealo aukštybių. Aš ir taip būsiu neblogesnis 
už kitus. Pagaliau, ar gi neužteks to, ką jau esu pasiekęs se- 
minarijoj. 

Perdėto romantizmo uola ir perdėto realizmo sekluma jus 
pasitiks jau pačiomis pirmosiomis kunigystės dienomis ir grąsins 

jus palaužti anksčiau, negu spėsite išgyventi pirmuosius tris ku- 
nigystės metus. „Romantikai“ savo perdėtu įsitempimu greičiau- 
sia palauš sveikatą ir jau spės nusivilti, o „realistai“ neteks ku- 
nigiškos dvasios polėkio ir pradės — jeigu jau anksčiau nebus 
pradėję — eiti kompromisų keliu, 

Norint išvengti šių pavojų, pirmiesiems teks atsiminti, kad 
kunigiškojo šventumo idealui pasiekti atbaigiamoji riba yra ne 
primicijų diena ir ne pirmieji kunigystės metai, bet paskutinioji 
kunigiškojo darbo diena -- mirties diena. Taigi negalima norė- 
ti pasiekti per vienus ar dvejus metus tai, kas turi būti pasie- 
kiama per visą gyvenimą. Kunigystės idealas siekiamas etapais 
ir nuo primicijos iki pirmųjų kunigystės metų pabaigos tėra ga- 
lima praeiti tik vieną — ir tai labai realų — etapą. 

Antriesiems — realistams teks atsiminti, kad kunigiškojo to- 
bulumo pagrindą sudaro tobulas žmogus, tobulas krikščionis, 
Jei tobulas žmogus ir krikščionis nepasidaro per 5 ar 7 kad ir 
geriausio auklėjimo ar auklėjimosi metus, net geriausioj auklėji- 
mo įstaigoj, tai taip pat ir kunigas tobulumo viršūnių negalėjo 
pasiekti pačioje Seminarijoje. Pagaliau tobulinimasis yra ne tik 
kunigo, kaip kunigo, bet ir kaip krikščionio, net kaip žmogaus 
pareiga. 

Taigi jauno kunigo, norinčio ir siekiančio išvengti perdėto 
romantizmo scillos ir perdėto realizmo charibdos, kelias tėra vie- 
nas —idealizmo kelias, tačiau sveiko, blaivaus, rea- 
laus idealizmo. 


Tarp pedantizmo ir tormalizmo 

Su persitempimo ir atsipalaidavimo pavojais glaudžiai riša- 
si kiti du — pedantizmo ir formalizmo. Ypač jie galės jums grą- 
sinti atliekant kunigiškąsias pareigas: laikant mišias, klausant iš- 
pažinčių, ruošiant pamokslus, kalbant brevijorių. Vieni šias pa- 
reigas atlikdami, stengsis gal būt iš kiekvieno žodžio ir pastan- 
gos daryti tobulus maldos ar aukos aktus. Pedantišku rūpes- 
tingumu tars kiekvieną maldos žodį ir pakartos tas maldos vietas, 
kurios atrodys nepakankamai atydžiai atkalbėtos. Kalbėdami bre- 
vijorių jie net ir ten, kur nevisai tinka ir dera, vartos visus rei- 
kalaujamus atsiklaupimus ar inklinacijas, o turėdami skubiai at- 
leisti interesantą, jie bevelys priversti jį laukti, negu pertraukti 
pradėtą maldą. Savo smulkmeniškumu jie pernelyg ilgai užtęs 
kiekvieną darbą ir privers dėl to kelti bereikalingą kitų nepasiten- 
kinimą. 

Kiti, tam tikrą laiką gal ir su įkvėpimu atlikinėję visas ku- 
nigiškąsias pareigas, paskui pradės į jas žiūrėti formališkai; tesi- 
stengs jas išpildyti tik pro forma. Gana, kad atlaikiau, išklausiau, 
pasakiau, atkalbėjau, o kaip — nesvarbu. Pamažu gal susidarys 
net taisyklė: juo greičiau, juo geriau. Tuo juk bus ir žmonės 
patenkinti, ir laikas susitaupys, ir energijos bus mažiau išeikvota. 

Pirmieji bažnytinių ir kitų kunigiškųjų pareigų atlikimo są- 
skajton stengsis apvogti savo miegą, poilsį, net paskutinius ener- 
gijos išteklius ir būtiną santykių su žmonėmis palaikymą. An- 
trieji, priešingai, įkai kurių savo pareigų apleidimą ar paviršuti- 
nišką atlikinėjimą teisins ir pagrįs sveikatos taupymo, laiko sto- 
kos motyvais. 

Tiek formalizmas, tiek ir pedantizmas galų gale veda į vie- 
ną ir tą pačią išvadą. Pirmieji -— formalistai jau iš karto nuver- 
tina kunigiškųjų pareigų vertę. Antrieji, dėl techniškų kliūčių ne- 
galėdami visą laiką pedantiškai atlikti savo pareigų, pradeda į jas 
žiūrėti, kaip į nepakeliamą naštą ir ima jas vilkti kaip vergai jun- 
gą — be noro, be pakilesnės nuotaikos. 

Pirmiesiems teks atsiminti, kad kunigiškosios pareigos gali 
virsti dinamine jėga asmeniškam paties kunigo gyvenimui ugdy- 
ti, arba bent jį palaikyti, jeigu jos bus atliekamos nuoširdžiai ir 
normaliai. Antriesiems teks turėti galvoje, kad kunigo malda ar 
kuris kitas darbas-pareiga gali būti tik žmogiškai tobula: negali- 
ma juk iš kiekvieno maldos žodžio bei eilutės ar kiekvienos ki- 
to darbo dalelės padaryti aktualiai tobulus maldos ar aukos akordus. 

Taigi reikia paisyti ne maldos ar kurios kitos pareigos rai- 
dės, bet dvasios, nes perdėtas nusižiūrėjimas į raidę užmuša 
dvasią. Tačiau, antra vertus, nereikia norėti tą dvasią sukurti iš 
kiekvienos maldos raidės ar pareigos dalelės, nes tai pačią dva- 
sią susiaurintų — neleistų jai plačiau išsitiesti ir aukščiau pakilti. 


Tarp berniškumo ir bobiškumo 


Jau pirmaisiais kunigystės metais jūsų sąmonėje iškils — 
įeigu jau anksčiau nebus iškilusi — problema, kokio tipo kunigu 
man būti. Jūsų vaizduotė ir atmintis jums pristatys eilę jau jūsų 
pažįstamų kunigų tipų arba pats gyvenimas jus suves su įvai- 
riais tipais į pažintį. Iš visos tų tipų galerijos jums labiau pa- 
tiks vieni arba kiti. Ir jums kartais ims atrodyti, kad reikia sa- 
ve stilizuoti pagal vieną ar kitą žinomą bei pažįstamą kunigo tipą. 

Yra kunigų vyriško tipo, bet yra ir ne visai vyriško. Būda- 
mi kilę iš kaimo, kur kartais vyriškumas suprofanuotas berniš- 

kumo, tie „vyriškieji“ kunigų tipai nėra laisvi nuo tam tikros do- 
zos berniškumo. Nevisai tinkamos kalbos (dviprasmybės, riebūs 
anekdotai), nesaikingumas gėrime, nehumaniškas moters vertini- 
mas, grubus elgesys su žmonėmis, ypač žemesniais, būna nere- 
tas reiškinys vadinamų vyriškų kunigų tipe. Kai kas ir iš jūsų, 
ypač turinčių cholerišką temperamentą, gal turės daug pagundų 
save stilizuoti pagal šį „vyriškąjį“ kunigų tipą. 

Tuo tarpu kiti, šlykštėdamiesi berniškumu ir nenorėdami nė 
iš tolo panešėti į ano tipo kunigus, gal norės mestis į kitą kraš- 
tutinumą. Žinodami, kad kunigas turi būti švelnus, malonus, 
geras, jautrus — gal nejučiomis ims perdėti. Šitą jautrumą, švel- 
numą, gerumą gal tiek „persūdys“, kad tai jau jį darys panašų 
į moters, ne vyro tipą. Kunigų tarpe kartais, iš tikrųjų, galima 
pastebėti tokių sumoteriškėjusių tipų. Jų ir kalba pasidariusi 
kaž kaip moteriškai sentimentali, judėsiai, 0 ypač eisena mote- 
riškai smulki, visa laikysena pilna moteriškų manierų, net veidas 
nupucintas ir plaukai sutvarkyti moterišku rūpestingumu. O jau 
tokio kunigo butas, ypač salionas — tai tikras damos buduaras; 
čia rasi įvairių cackų, pridėliotų visuose pakampiuose, sofą, ap- 
krautą visa kupeta pagalvėlių, sienas ir stalus apkrautus divo- 
nais, divonėliais bei mezginiais mezginėlais. Kadangi vyras vis- 
tiek negali pasidaryti pilnai panašus į moterį, tad iš tokio kuni- 
go išeina nei šis nei tas — kaž kokia karikatūra. 

Pirmiesiems teks prisiminti, kad jie yra ne tik vyrai, bet ir 

žmonės, inteligentai, dvasiškiai. Bet kokiam vyrui, o ypač vyrui 
kunigui - inteligentui nevalia pažeminti save ir kitus grubiomis 
kalbomis ir elgesiais.  Antriesiems taip pat bus pravartu įsidėti 
į galvą, kad kunigas turi palikti tuo, kuo jis yra iš prigimties. 
Vyriškumas, tikras vyriškumas nėra joks pažeminimas kunigui. 
Priešingai, juo jis vyriškesnis, juo pilnesnis kunigas. Drąsus 
žvilgsnis, tvirtas žingsnis, santūrumas kalboj, apsigalvojimas, sko- 
nis ir rimtumas apsirėdyme!) ir įsirengime?) — štai keletas 
tų išorinių vyro bruožų, kurie turi atsispindėti ir kiekvieno kuni- 
go asmenyje. 
y Be kitko čia tenka priminti nevykusį apsirėdymo spalvų derinimą. 
Sakysime, prie juodos spalvos pagrindinių kunigo rūbų visai nesiderina mė- 
lynos ar rudos spalvos paltas, skrybėlė, kelinės ar šalkutis, kurie pas mus 
įeina į madą. 

2) Labai nejaukų įspūdį daro bagamaziniai paveikslai, įvairių spalvų ir 
stilių baldai, margaspalvės sofos, gėlėtos langų užuolaidos ir t. p. Iš kuni- 


go įsirengimo reikalautina paprastumo, kuklumo, bent kartu ir gero skonio, 
rimtumo. 


a -— 21 —- 


Nė vieniems nė antriems nereikia užmiršti to, ką sako dr. 
Juozas Sellmeir savo knygelėj „Kunigas ir Žmogus“, kad nėra 
nei vieno luomo, kuriame būtų taip atsižvelgiama į žmogų ir as- 
menį, kaip kunigo luome. Bet koks kunigo, kaip žmogaus, iš- 
kreipimas, sukarikatūrinimas kelia žmonėse pasipiktinimą ar pa- 
šaipą ir stumia juos nuo kunigo, kaip kunigo. Geras kunigas, 
pasak jį, jau iš savęs turi būti geras Žmogus. 

Šitaip suprasto kunigo — kunigo, kaip humaniškiausio žmo- 
gaus — idealą gražiai išreiškia kardinolas Newman džentelmeno 
aptarime. Štai keletas jo bruožų. Džentelmenas niekad kitam 
nesuteikia skausmo. Vengia viso, kas gali užgauti ar apmausti 
tuos, su kuriais susiduria. Jis vengia, taigi, visokių nuomonių su- 
sirėmimų ar jausmų susidūrimų, visokių suvaržymų, įtarimų, pa- 
niurimo ir pykčio. Didžiausias jo rūpestis — padaryti, kad vi- 
siems būtų jauku malonu, kaip namie. Su droviaisiais jis švel- 
nus, su nuošaliaisiais malonus, su juokingaisiais gailestingas. Jis 
sugeba prisiminti, su kuo kalbąs: saugojasi netinkamų aliuzijų ar 
temų, kurios gali suerzinti, retai įsikiša konversacijoje ir niekad 
neįkirsta. Dirbdamas — veikdamas jis nelaukia malonių, tačiau, 
kai jas kas teikia, priima. Jis niekad nekalba apie save — ne- 
bent jį priverčia, — niekad savęs negina vienu atsikirtimu. Šmeiž- 
to ir apkalbų jis negirdi, o priskirdamas motyvus kitiems, kurie 
kišas į jo reikalus, yra skrupulingas ir viską aiškinas kuo geriau- 
sia prasme. Džentelmenas nėra žemas ar menkas ginčydamasis: 
niekad neužsimena apie piktą, kurio nedrįsta pasakytį. Vadovau- 
damasis aukštažiūre išmintimi, jis laikos senovės taisyklės, kad 
su priešu turi elgtis lyg tikėdamasis, kad šis vieną dieną virs 
draugu. Jis turi per daug sveiko proto, kad užsigautų įžeidinė- 
jamas, yra per daug užsiėmęs, kad atsimintų skriaudas, ir per 
daug nepaslankus, kad kerštautų. Jis kantrus, atlaidus ir rezig- 
nuotas iš filosofinio principo: jis pasiduoda skausmui, kadangi 
šis neišvengiamas, nuostoliams, kadangi jie neatitaisomi, ir mir- 
čiai, kadangi toks jau žmogaus likimas. Jei jis įsitraukia į kokį 
ginčą, jo disciplinuotas protas apsaugo jį nuo storžieviško ne- 
mandagumo, kuriuo pasižymi mažiau auklėti protai, kurie, kaip 
atšipę ginklai, drasko ir kapoja, užuot švariai piovę, nesuvokia 
ginčo esmės, eikvoja jėgas menkniekiams, klaidingai supranta 
savo priešininkus ir palieka klausimą dar labiau suveltą, kaip kad 
jį rado. Jo nuomonė gali būti teisinga ar neteisinga, bet jo gal- 
va per daug aiški, kad jis pats būtų neteisingas. Jis toks pat 
paprastas, koks pajėgus, ir toks pat mažakalbis, koks griežtas. 


My 


Niekur nerasime didesnio atvirumo, atžvalumo, atlaidumo, kaip 
jo asmeny: jis meste įsimeta į savo priešininkų protus, atsižvel- 
gia į jų klaidas. Jis pažįsta tiek žmogaus proto silpnumą, tiek 
jo stiprumą, sritį įr ribas. 

Taigi tarp berniškumo ir bobiškumo pavojų jaunam kuni- 
gui yra vienas tikras ir teisingas kelias — tai sveiko vyriš- 
kumo arba vyriško džentelmeniškumo kelias. Su- 
prantama šis kelias dar turi būti pakilnintas antgamtiniais moty- 
vais, nes kunigas yra ir vir Dei. 


Tarp perdėto originalumo ir simplicizmo 


Žmogus jau savo prigimtimi yra išskirtinė—originali būty- 
bė: kas žmogus — tas naujas pasaulis. Tačiau jis yra ir labai 
paprasta būtybė — daug kuo panaši į kitas. Originalumas ir pa- 
prastumas yra du labai būdingi žmogui bruožai. Tačiau gyve- 
nime jau taip būna, kad vieni žmonės daugiau išryškina vienus, 
kiti kitus savo bruožus. Vieniems, sakysime, atrodo, kad geriau 
save apreikšti žmonėms ar apskritai gyvenime reikštis tik išskir- 
tinu būdu, originaliai. Kitiems gi, priešingai, didžiausias noras 
— niekuo neišsiskirti iš kitų, liktis gyvenime paprasčių papras- 
čiausiu žmogumi. 

Gyvenimo pavyzdžiai ir šūkiai, o taip pat viduje glūdįs 
vienoks ar kitoks palinkimas gal ne vieną ir! iš jūsų pa- 
kreips ta ar kita kryptimi. Vieni jūsų gal ieškos vis naujų ir 
naujų savo kalbos, rašto, apsirengimo, įsirengimo, darbo formų. 
Originalumas gal pasidarys net savotiškas gyvenimo motto ir 
jam gal kartais norėsis aukoti gerą toną, pedagogiškumą, kuni- 
giškąjį orumą. Juo originaliau, juo geriau, — susidarys gal net 
taisyklė. Išgirdus, kad perdėtas originalumas pažeidė kai keno 
ausis, akis ar net nusmelkė širdį, gal bus teisinamasi tuo, kad 
visuomet buvo ir bus originalumo priešų. Taigi originalumas 
bažnyčioj, salėj ir salione, sakykloj, klausykloj, klasėj ir gatvėj, 
— štai ko visu rūpestingumu gal būt sieks ne vienas jūsų.“ 

Kiti gal jaus savyje kaž kokią vidujinę išsiskyrimo baimę 
ir dėlto stengte stengsis, kad tik kur ir kuo nors nebūtų origi- 
nalūs, originalesni už kitus, ypač už daugumą. Originalumo jie 
bijos dėl to, kad nebūtų kitų pirštais kaišiojami, ar apskritai kitų 
dėmesio objektu. Bet kartais jis jiems atrodys ir kiek įtartinas, 
net pavojingas. Kažin, ar originalumu nesiekiama prasilenkti su 
ortodoksalumu ir tradicionalumu? Taip su originalumo baime 

pamažu gal įsigalės prisirišimas prie simplicizmo. Simplicistiškas, 
labai primityvus galvojimas ir veikimas gal įeis net į taisyklę. 

Iš vieno ir antro kraštutinumo gali susidaryti tam tikrų pa- 
vojų. Sakysime, perdidelis originalumas gali nuvesti į subjekty- 
vizmą, išoriškumą, individualizmą, dirbtinumą, nekuklumą. Antra 
vertus, ir perdidelė originalumo baimė gali būti pavojinga; ji daž- 
nai veda į sustingimą, nekūrybiškumą, primityvizmą, beasmeny- 
biškumą arba net miniažmogiškumą. 

Vienam ir antram kraštutinumui atsistoja priešais sveikas 
originalumas ir paprastumas. Kaip perdėtas originalumas ir sim- 
plicizmas yra du priešai, taip paprastumas ir originalumas gali 
būti du draugai. Originalume gali gražiai reikštis paprastumas 
ir paprastume originalumas. Dideli žmonės, originalios asmeny- 
bės visuomet būna paprastos; paprasti kaimiečiai (ar net mies- 
tiečiaj) kartais slepia savyje didelę dvasią. Juo didingesnis daik- 
tas, brangesnė medžiaga, vertingesnis meno kūrinys, juo labiau 
pasižymi paprastumu. Taigi sveikas originalumas gražiai derina- 
si su sveiku paprastumu įr atvirkščiai. 

Būdinga, kad perdėjimai originalumo ieškojime labiau pa- 
stebimi paauguolystėj ir jaunystėj. Juo žmogus labiau bręsta fi- 
ziškai ir dvasiškai, juo jo originalumas darosi kuklesnis, papras- 
tesnis, vadinas, be pretenzijų. Pilnai subrendusiame (ypač dva- 
siškai) žmoguje originalumas ir paprastumas randa puikią har- 
moniją. Su senatve, išsisėmimu, pervargimu ateina žmogui vis 
didesnė originalumo baimė, o paprastumas virsta simplicizmu. 

Jaunam kunigui dėlto ir tenka šiek tiek daugiau kreipti dė- 
mesio į paprastumą ir juo labiau subrandinti savo originalumą. 
Beje, gali būti atvejų, kada jaunas kunigas daugiau reikalingas 
per nelyg didelį savo paprastumą papildyti originalumu. Bet to- 
kie atvejai, apskritai, retesni. 


Tarp tragizmo ir komizmo 


Kunigas, kaip žmogus, gali turėti palinkimą į tragiškumą ar 
komiškumą. Apskritai imant, tai visai naturalu. Tačiau šitą pa- 
linkimą gali specialios padėtys ar aplinkybės taip sustiprinti, kad 
tai jauną kunigą gali nuvesti iki tragizmo ar komizmo, kaip kraš- 
tutinumų. 

Ir iš tikro, kunigų gyvenime mes galime pastebėti tragikų 
ir komikų, kaip beveik atbaigtų tipų. Vieno veidą, žiūrėk, nuo- 
lat dengia gilių raukšlių vagos, sutraukti antakiai, graudus, daž- 
nai beviltiškas akių žvilgsnis, kietai suspaustos lūpos. Kito gi, 

priešingai, amžinai juokiasi ne tik burna ir lūpos, bet net akys, 
kakta ir skruostai. Vienas keliasi, eina mišių, dirba ir gula vis 
su tuo pačiu, rodos, laužie užlaužtu gūdžiu liūdesiu veide ir 
širdyje. Kitas gi su juoku, daina, radijo maršu pradeda dieną, 
krykštaudamas, kaip vaikas, bėga bažnyčion, visus juokina prie 
stalo, mokykloj, gatvėj kol pagaliau pavargęs užmerkia akis; net 
sapnuodamas jis juokiasi, kai pirmasis dūsauja, kankinasi ir ver- 
kia. Vieno kalbos tonas minorinis, kaž kuo prislėgtas; pamoks- 
Jai graudūs, pilni žodžių neapsakomo skundo, aimanos. Kito gi 
balsas skamba aukštaisiais registrais, o kalbos — pilnos giedros 
ir juoko. Vienas gyvenime ieško blogio, kaip sakoma, per padi- 
dinamąjį stiklą ir iš mažos ar tariamos blogybės daro dideles ir 
tragiškas išvadas. Kitas gi juokais verčia net nemažus prasikal- 
timus arba linksmai aiškinasi net tragiškiausius gyvenimo įvy- 
kius. Vienas graudena žmones, juos prisaikdinėja net dėl ma- 
žareikšmių prasižengimų; kitas gi nepaliauja gyręs ir nuotaiką 
kėlęs ir tuomet, kai reiktų rimtai įspėti ir barti. Vienas, besisie- 
lodamas viso ir visų gyvenimo blogybėmis, rodos, plėšte persi- 
plėštų: daro viską, kas tik galima, kol pagaliau pats palūžta. Ki- 
tas tuo tarpu eina per gyvenimą nesijaudindamas, tarsi drugelis 
bežaisdamas saulės spinduliuose arba trubadūras, daineles žmo- 
nėms bedainuodamas, anekdotus bepasakodamas, juokus beišda- 
rinėdamas. 

Taip tragikas ir komikas eina per gyvenimą — vienas žmo- 
nių nesuprastas, kitas žmogaus nesupratęs, vienas nemėgiamas 
ir slapta pajuokiamas, kitas mėgiamas, bet dažnai ir apgailimas. 

Jaunas kunigas, jaučiąs savyje palinkimą į tragiškumą ar 
komiškumą, bet nenorįs tapti tipišku tragiku ar komiku, gaus 
būti labai ir labai atsargus ir budrus. 

Tas, kuriam greičiau grėstų tragizmo pavojus, turės kiek iš 
anksto privengti atbaigtų tragikų įtakos. Šie žmonės dažniausiai 
ir ieško sau artimesnių žmonių, ir jiems — neprityrusiems — 
stengiasi sutirštintom spalvom piešti gyvenimą ir nejučiomis su- 
daryti tamsoką gyvenimožiūrą. Ne per daug tragiškai teks ver- 
tinti ir tą gyvenimo blogį, kurį pačiam bus progos patirti. Tie- 
sa, objektyvaus blogio yra daug, bet ne kiekvienas tas blogis yra 
morališkas. Kiek gi blogybių įvyksta dėl ignorancijas, prievartos 
arba patalogiškų palinkimų! Pasitaiko patirti, ypač per išpažin- 
tis, kad didžiausių niekšybių padaryta, o vėliau prieini išvadų 
jog tai tik nesveikos vaizduotės - fantazijos kūrinys. Taigi, mo- 
ralinio blogio faktinai yra mažiau, negu rodo objektyvi blogybių 


statistika. Pagaliau, jei to blogio vis dėlto yra ne maža, tai at- 
simintina, kad jo ir visais laikais būta apsčiai. Visa tai gyveni- 
me nėrai išvengiama, o, be to, tai turi savą prasmę. 

Tam, kuris linkęs į komizmą, teks nepasiduoti populiarumo 
pagundai. Žmonės pap+astai gaudyte gaudo linksmus kunigus. 
Jie nori juoko, ir jaučiasi labai patenkinti linksmoj draugijoi. 
Tiesa, ir kunigui būna malonu, kad jis gali patenkinti šį nekaltą 
žmonių apetitą. Be kitko, šitai teikia kunigui populiarumo, ku- 
ris gali būt panaudojamas ir aukštesniems dalykams. 

Bet Žmonės paprastai nepasotinami. Jei norėsi juos pa- 
tenkinti, turėsi vis naujų ir naujų juokų prasimanyti. O ir „link- 
smojo brolio“ prestižas reikalaus stiebtis. Taip tu būsi priver- 
stas užsiimti specialiom anekdotologijos studijom. Kartais gal 
teks griebtis kūrybos, vartoti vaizduotės melą (kad ir nekaltą), 
įspūdžiui pavartot stipresnių spalvų ir frazių. Taip besivaikant 
publikos simpatijų, betenkinant ios apetitą, gali tekt pasida- 
ryt patentuotu komiku. O tai su kunigo orumu anaiptol nesi- 
derina. 

Geriausia laikytis vidurio kelio. Yra laikas juoktis ir lai- 
kas verkt. Kunigas turi mokėt, kur reikia, ir pasibart — kietes- 
ni žodį pasakyt. Populiarumui negali būt aukojama viskas. 
Mūsų tautoj, tiesa, pageidaujamas giedras optimizmas, 
sveikas sąmojus. Mūsų gyvenime per daug jau melancholijos. 


Tarp perdėto nuoširdumo ir šalto atsargumo 


„Su žmonėm reikia būt labai atsargiem“ — pabrėš įums 
vieni. „Žmonės laukia iš jūsų nuoširdumo“ — pasakys kiti. 

Taip kunigas ir apsispręs už atsargumą ar nuoširdumą. 
Vienas gal nuoširdumą spauste spaus iš savęs, kad tik jo dau- 
giau parodžius žmonėms. Jis kalbins kiekvieną sutiktą Žmogų, 
stengsis suprasti jį pačiose jo sielos gelmėse, jo padėtį palygins 
su savąja — taip pats išsipasakos. Būdamas pats nuoširdus, 
kunigas nei neprileis, kad kiti tik dėtųsi tokiais. Jis patikės 
jiems savo paslaptis, dės į kiekvieną gatvėje ištiestą ranką ne- 
šykščią auką, skolins prašančiam paskutinius pinigus, paliks, 
įsileidęs, savo kambary net mažai pažįstamus asmenis, išklau- 
sys kiekvieno prašymo, nežiūrėdamas, kas, ko kam prašo, ra- 
šys nepažįistamiems geriausias rekomendacijas, davinės vizi- 
tines, atsakinės į įvairius net nediskretiškus laiškus, lankstysis 


prieš kiekvieną ir kilnos kepurę net prieš apgaulingą ir pasity- 
čiojantį pasveikinimą (pasitaikanti miestuose). 

Tuo tarpu kiti gal laikysis labai atsargiai — sąmoningai 
gniauš savyje natūralų nuoširdumą. Šių kambario durys vi- 
suomet bus uždaros pašaliečiui. Jei priims ką, tai raštinėj ar 
prieangy. Sutiktą gatvėj žmogų iis nebandys pasveikint, ar pra- 
kalbint. Net pas ligonį nuvykęs ar iš jo grįždamas, jis tylės. 
O iei jo burna prasivers, tai tik bendrybėms. Jis kalbės apie 
orą, sveikatą, politiką ir visa tai, kas nėra asmeniška. Jis tai 
darys net sąmoningai: Juk asmeniški dalykai — vargas, 
skausmas, sielvartas reikalautų užuojautos jausmų, reikalautų 
širdies... | 

Eidami šiais keliais, pirmieji greit patys nusivils, o antrie- 
ji — apvils kitus. Perdėtą nuoširdumą žmonės ims išnaudot ir 
piktnaudot. Jie išgrobs paskutinius centus, knygas, daiktus, 
įvels į skolas ir — kas svarbiausia — subanalins kunigo auto- 
ritetą. Perdėtą nuoširdumą daug kas supras, kaip menkystą, 
silpnumą, savęs nevertinimą, bekarakteriškumą, ir ims iš ku- 
nigo juoktis, jo pastangas niekais versti. 

Tuo tarpu perdėtas atsargumas stums žmones nuo kunigo. 
Kunigo asmenyje jie bus laukę tėvo su karakteriu ir širdim, o 
čia, pasirodo, šaltaširdis Žmogus, žmogus, kuriam vistiek — 
kitų skausmas ar džiaugsmas, vargas ar gerovė, sielvartas ar 
ramybė. Tokio kunigo įie neapsups pasitikėjimo ir pagarbos 
aureole, o kartu io asmenyje neras sau autoriteto. Tiesa, tuo 
būdu kunigas nieko nepraras. Bet ir nebus iam ko prarasti, 
nes savo šaltumu jis nieko vertingo nebus įgyięs, ypač vertin- 
giausio dalyko — autoriteto. 

Kunigui tenka vaduotis sveikų nuoširdumu ir at- 
sargumu. Tėviško nuoširdumo laukia visoki ligonys, ken- 
čiantieji, didelių rūpesčių ir vargo paliesti, didelės nelaimės 
ištikti, vaikai, paaugliai ir jaunimas. Nuoširdumas yra balsa- 
mas ir vaistas visiems, kai tik įis neperšoksta protingumo ribų. 
Tačiau turint reikalo su vaikais, jaunimu, moterimis ir nepažįs- 
tamaisiais pravartus atsargumas. 


Vidurio keliu 


Šį kartą norisi kalbėti apie vidurio kelią. Gal būt, kad 
tarp to, kas čia kalbama, ir to, kas kalbėta apie uolas ir seklu- 
mas, susidarys tam tikras panašumas. Tegul. Juk vidurio 
kelio ir ten jau ieškojom, o čia jo nepravesime kitaip, kaip nuro- 
dydami vengtinas uolas ir seklumas. 


Antgamtės ir prigimties keliu 


Yra du bėgiai, būtini kunigo gyvenime — gamtiškumo 
ir antgamtiškumo.  Neatsirėmęs žemės, nepasigelbėdamas 
prigimtim, nepasieksi dangaus, nepakilsi iki antgamtės. Be 
fizinės higienos, be normalių darbo salygų, be tam tikrų Žmo- 
gsiškų patogumų nepasieksi pagrindinių gyvenimo tikslų — ne 
tik prigimtinių, bet ir antprigimtinių. Reikia, taigi, remtis p r i- 
gimtim. 

Bet antra vertus, kokią krikščionišką prasmę turėtų svei- 
kata, darbo salygos, jei visa tai nevestų į aukštesnį tikslą, jei 
Šiam pastarajam nebūtų visa palenkta. Kuo tada kunigo ke- 
lias išsiskirtų iš pasaulininkų ir nekrikščionių kelio? 

Prigimties ir malonės gyvenimą reikia derinti. Bet kaip? 
Ar praktiškai visuomet išeina taip, kaip reikalauja principai? 
Ar malonė visuomet patobulina prigimtį ir prigimtis — ar pa- 
remia malonę? 

Rodos, esi malonės stovy, bent taip tvarkaisi, kad jame 
būtum. Rodos, pildai, kad ir negatyviai Dievo valią, atlieki 
būtiniausius pamaldumo aktus, bet kaž kodėl nejunti, kad tavo 
prigimtinis gyvenimas tobulėtų. Nežiūrint tavo pastangų nau- 
dotis malone, vis dėlto tavo prigimtis, rodos, lieka su visais 
matomais ir nematomais netobulumais ir silpnybėm. Tiesa, 
malonės dėka tu gal nepadarai nei skandalo nei kriminalo. 
Bet pats savyje tu girdi nepasitenkinimą — tau rodos vis per 
maža tepadaroma. 

Prigimtinis tavo gyvenimas tvarkomas, rodos, taip, kad 
malonės gyvenimo nepalaužtų. Darbu perkrauni save, tariesi 
tuo prigimties privilegijas sumažinęs, o malonei sąlygas pa- 
tikrinęs. Ir vis dėlto malonės turtai tavyje neauga, bent ne- 

junti, kad jie augtų. Pastebi net priešingai — prigimties našta 
dėl to darosi dar sunkesnė nei malonės sparnai. 

Kodėl? — klausi savęs. Imi save analizuoti, gilintis į daly- 
kus. Pamatai — nuėjęs į šalį, atsirėmęs į nevisai vykusias 
prielaidas. Pasirodo, per daug įsižiūrėjęs į dangų, užmiršai 
žemę, per daug įsitikėjęs į malonę — paniekinai jos atramą — 
prigimtį. Ji patempta, iš normalių vėžių išmušta. 

Arba įvyko priešingai — per daug iškėlei pačios prigimties 
reikšmę, skyrei jos galioms ir pastangoms daugiau svorio nei 
galima. Manei — tik savo prigimtinėm galiom gali kalnus nu- 
versti, stebūklus žmonių širdyse daryti, visuomenę ir jos pap- 
ročius reformuoti, savo paties asmenybę išugdyti. Gal ši- 
taip visai ir nemanei, bent sąmoningai taip negalvojai. Bet 
gal šitaip ėmė vystytis tavo gyvenimas, įtaigų iš šalie veikia- 
mas, tikrovės reikalavimų skatinamas. Aklas ir kurčias ne- 
si ir nebuvai. Griebeisi darbo iš peties, o kiti — matydami 
tavo paslaugumą — tyčia tau krovė savo naštas. Taip 
tu prisigyvenai supleišėjusio smuiko padėties. Malonės me- 
nininkas nebegali tavim groti. Malonė nebetenka tavyje 
pagrindo. Tu pasidarai prastas jos laidininkas. Tau belieka 
prašytis remonto... 

Malonei beruošdamas sveiką pagrindą ar įį bepalaiky- 
damas, gal nusikalsti prieš tą pačią malonę. Gal pernelyg rū- 
pinies savo prigimtim, kuri ir taip stovi savo aukštumoje ? 
Gal šituo rūpesčiu taip esi perimtas, kad visas tavo dėmesys 
tik jam tėra pavergtas? Bet kaip nesinorėtų šituo tikėti! Kam 
brangus malonės gyvenimas, tas nedrįs daryti šitokios 
perversijos. 

Pavojus gal ateina iš kitos pusės. Į malonės gyvenimą 
gal žiūri, kaip į buvojimą statiniame ios stovyie. Gal ji neiš- 
plaukia iš gyvos, asmeniškos, intymios tavo vienybės su Kris- 
tumi. Gal jos priemones (sakramentus) vartoji pernelyg me- 
chaniškai. Jei taip, tai vargu malonė reikšis tavyje gyvai, 
dinamiškai, kristocentriškai — vargu ji sukurs didingą rūmą 
ant tavo prigimties pamatų. 

Tenka, taigi, rast laimingą viduri. Tenka išmokt savyle 
derint prigimtį ir antgamtę. Kaip? 

Jokių tikslesnių ir atbaigtų nurodymų, kurie tiktų visiems, 
čia negali būt. Malonės ir prigimties galių santykis gali būti 
labai įvairus, kaip įvairūs būna patys žmonės. Galima pasa- 
kyti tik viena — kas turi silpnesnius prigimtinius pagrindus 

malonei, nei pačią malonę, tekreipia didesnį dėmesį prigimčiai 
sunormuoti. Tas tesusidaro geresnes sąlygas fizinei ir psichonei 
savo higienai. Priešingai, kieno smuikas būtų sveikas ir stiprus, 
tas, jį saugodamas, tesistengia daugiau dėmesio skirti malonei. 

Įdomu viena — prigimtinio ir antgamtinio gyvenimo deri- 
nimas ir šio pobūdis priklauso kiekvieno kunigo individualiai. 
Šitai kunigui teikia daug garbės ir atsakomybės. Čia gali pasi- 
reikšti kunigo kūrybiškumas, iniciatyva, įo asmenybės pilnu- 
tinumas ir turtingumas. Juk taip įvairiai šituos du momentus 
matom suderintus pas įvairius šventuosius! Koks nuostabus 
prigimties ir malonės santykių įvairumas! Ir kiek daug čia 
laisvės — Dievo šventųjų laisvės! Bet kartu ir kiek atsako- 
mybės!.. Tavo neakylumas ar nerūpestingumas, tavo klai- 
dingas požiūris į patį šį santykį, tavo apsileidimas lems visą 
tavo gyvenimo kryptį, Nuo tavęs, taigi, pareis kiek tu 
išnaudosi tau duotas galimybes. 


Objektyvumo ir subjektyvumo keliu 


Yra tiesų, principų, nuostatų, kurių žmogus negali pakeisti, 
jų nepažeisdamas. Bet yra ir tokių dalykų, darbų, aktų, ku- 
riuos tenka atlikti dinamišku kūrybiškumu ir lankstumu; kitaip 
jie neteks savo efektyvumo, būtino dalyko paskirčiai. 

Apreiškimo tiesas reikia pasisavinti tokias, kokios jos yra; 
negalima jų susubjektyvinti ar sureliatyvinti, jų nepažeidžiant. 
Kas kita jų pasisavinimo ar perteikimo būdas; jis negali būt 
obiektyvus, priešingai — artimas tavo ar kitų amžiui, lyčiai, 
padėčiai. Kitaip tiesų skelbimas neteks savo efektyvumo. 

Mokyklos suole kunigas įpranta teologinę tiesą pasisavinti 
suobjektyvintą. Bent tokią formą jam tos tiesos perteikiamos. 
Obiektyviu būdu (ex: opere operato) išmokstama vartoti ir pa- 
šventinamosios priemonės (sakramentai). Taip nejučiomis 
susidaro palinkimas, ypač pirmaisiais kunigystės metais, suob- 
įektyvintu būdu perteikti žmonėm krikščionišką tiesą, malonę, 
pedagogines vertybes, krikščioniškos disciplinos nuostatus. 

Tiesą sakant, kitaip ir vargiai įmanoma. Iš pradžių per 
mažai pažįstamos įvairios subjektyvios padėtys, įvairūs vie- 
tos, laiko reikalavimai. Jiems pritaikyti obiektyvines gerybes 
subjektyviu būdu reikia tam tikro lankstumo, kūrybinės ini- 
cietvvos, 0 ypač geros patirties. Visa tai įaunam kunigui iš 
pradžių labai ir labai stinga. Pagaliau, ir patirties įsigyjant, 


stinga laiko ir energijos, o kai kada net noro. Matai, kaip už 
tave vyresni ir gudresni tenkinasi perteikę gėrybes, sakytume, 
visai plikas — neįvilkę į priimtinas ir suprantamas žmogui for- 
mas. Ir tai jiems išeina, rodos, ne taip jau blogai. 

Taip jaunam kunigui kurį laiką tenka eiti obiektyvu- 
mo keliu. 

Bet pamažu ima prisimiršti iš vadovėlių išmokti objekty- 
vūs principai, regulos, paragrafai. Realusis gyvenimas ir sub- 
jektyvūs reikalavimai su laiku vis daugiau ir daugiau ima ta- 
vyie apreikšti savo veidą. Šie reikalavimai ima atrodyti vis 
labiau ir labiau svarbūs, kartais; net svarbesni už šaltą — kaip 
sakoma — principą, paragrafą. Prisitaikymas prie tų reikala- 
vimų pasidaro, rodos, tokia būtenybė, kad geriau paaukoti ob- 
jektyvias gerybes ir nuostatus. Pagaliau neberyškūs pasidaro 
ir tie objektyvūs nuostatai, ypač užmetus knygą. Kar- 
tais atrodo — jie visai nebeprieštarauja net pernelyg subiek- 
tyviam sprendimui. Gyvenimas ima diktuoti savus principus 
ar savaip juos pritaikyti. Taip nejučiomis pereinama į su b- 
jįektyvumo, net subiektivizmo kelią. 

Perdėti į vieną ar antrą pusę yra tiek pat pavojinga. Ei- 
nant perdėto obiektyvumo keliu užmirštamas žmogus, visuo- 
menė, laiko ir vietos balsas. Einant perdėto subiektyvumo ke- 
liu pažeidžiamos obiektyvinės gerybės ir priemonės. Žmogaus 
ir visuomenės neišganysi be objektyvių gerybių. Šios gi ne- 
teks savo prasmės, jei nebus priimamos priimančio būdu. 
Ouidguid recipiatur secundum modum recipientis recipietur ... 

Štai kam reikia vidurio kelio — obiektyvumo ir 
subiektyvumo sintezės kelio. Kunigui tenka šiuo 
keliu eiti. Iš pradžių mokytis objektyvumą derinti su subjek- 
tyvumu, o toliau — atvirkščiai. Geriausia, įei jau seminari- 
joje būtų pratinama objektyvią tiesą taikyt subjektyvioms 
padėtims, o gyveniman išėjus — sudaromos progos pagilinti 
obiektyvines pažintis, patikslinti ir papildyti savo teoretinį 
žinojimą. 

Logiškumo ir psichologiškumo keliu 


Logiškumas padeda apvaldyti žmogaus minčių chaosą. Jis 
žmogaus veikimui duoda tikslingumo ir planingumo. Psicho- 
logiškumas padeda atspėti subtilius Žmogaus gyvenimo niuan- 
sus, paliesti įautriąsias sielos stygas, duoti impulsu, uždegti, 
vesti savu Žmogui keliu. 


Logiškumas remiasi racionaliom galiom ir apeliuoja į jas. 
Psichologiškumas vaduojasi daugiau irracionaliom  galiom, 
kreipiamas į valią, jausmus. 


Žmogų veikia ne tik protiniai motyvai, bet ir išgyvenimai, 
įspūdžiai, pasamonėj glūdinčios įvairios įėgos, įvairūs nesamo- 
ningi impulsai. 

Kaip vienas ir antras momentas apsireiškia kunigo gyve- 
nime ir veikime? 

Seminarijoj įpranti būti veikiamas proto argumentų. Savo 
moralinį gyvenima grindi (kaip ir dera) sąmoningu veikimu. 
Taip ir susidaro įspūdis, kad šis sąmoningasis, racionaliom 
galiom pagrįstas, gyvenimas ir tėra vienintelis tikras, žmogiš- 
kas gyvenimas. Priešingai — irracionalusis — atrodo, būdin- 
gas gyvuliui, 0 ne žmogui. Tu šį gyvenimą ignoruoji savyje ir 
kituose. Kartais, tiesa, klaidina tave racionalistinė kryptis 
moksle ir gyvenime. Visa, kas neracionalu gyvenime, net 
bažnytiniame ir kunigiškame, tu imi laikyt nesamone, kaž kokiu 
atsilikimu, kartais net prietaringumu. Taip tu pasidarai 
skeptiškas tai teologinei literatūrai, kuri apeliuoja daugiau į 
valią ir jausmus. Tau nepatinka tos teologinės disciplinos, ku- 
rios veda tave į Kristų ir Dievą ne proto argumentais, bet tik 
apreiškimo. Ir bažnytiniame gyvenime tau daug kas atrodo 
neprasminga. Į kai kurias pamaldų sritis, į sakramentalijas tu 
žiūri, kaip į protu nepateisinamus dalykus. Tu juos atlieki 
nelabai norom. 


Bet tu pagyveni liaudies Žmonių tarpe. Ir iš viso tu pagyve- 
ni — pamatai gyvenimo daugiau, jį peršoki per refektuojančią 
savo dvasią. Tu pamatai, kad vis dėlto nėra nežmoniškas ir 
nereikšmingas ir tas irracionalusis gyvenimas. Nuojauta, 
įtaiga, paskatos, tarpasmeninė simpatija ir panašūs dalykai 
turi savo vietą gyvenime. Tu įsitikini, kad jie yra net labai 
svarbūs, — joks racionalumas jų pakeisti ar atstoti negalės. 
Tave nustebina vienas faktas, kad net patentuoti racionalistai 
neišvengia šitų irracionalių savo gyvenime apraiškų. Ir jie 
dažnai vaduojasi pagal irracionalius motyvus ir veikia, jų įta- 
koje, net prieš savo protą. Pagaliau prieini išvados, kad ir 
pamoksluose, ir išpažinčių klausyme ir katalikiškoj akcijoj 
pasisekimas pareina ne nuo tavo protinių argumentų pajėgumo, 
bet nuo tavo jausmo, vidaus rimties, nuo tavo valios tenden- 
cijų, net nuo širdingo tavo atsinešimo Žmonių atžvilgiu. 


Tu įsitikini, kad net pats tavo dvasinis gyvenimas dau- 
giau priklauso ne proto sričiai, bet kaž kuriai kitai. Tu pajunti, 
kad „grynas protas, kaip sako R. Guardini, neveda į gyvą 
Dievo pažinimą ir iš viso, vienas galvojimas niekad negali at- 
vesti iki vidujinio gyvojo Dievo buvimo. Nebent šis galvojimas 
gyvas — toks, kurs iš gyvenimo ateina ir į jį veda, kurs pats 
išėjęs iš giliausių Žmogaus būties įėgų, jų persunktas ir į jas 
kreipia. Tai įžvelgimo, sąžinės, troškimo, pajautimo, tikrovės 
pažinimo galvojimas. Šis dvasinėm akim įžvelgia didijį gyvaii 
Dievą ... Yra dar sąžinės patirtis — „tu privalai“, ir dar viena 
— ilgesio patirtis. Mes trokštame pajaust būtį, dalyvauti kūry- 
binėj galioi, patirti vertės kilmingumą, pasisotinti meile ir laime. 
Pagaliau už visus brangiausia patirtis — tai žinojimas, pa- 
prasčiausias žinojimas jog Dievas yra čia“ (Vom Leben- 
digen Gott, Mainz 1930, 81—82, 84—85, 37—88). 

Guardini nori atsverti racionalistinį Dievo ieškojimo kelią 
kitais, savo teisių turinčiais, keliais. Visumoje, aišku, turi 
savo vietą ir proto argumentai ir sąmonės gyvenimas. Šito 
nevertinti būtų kitas — psichologizmo kraštutinumas. 

Kaip visur, taip ir čia reikia vidurio kelio, sintezės, koordi- 
nacijos. Racionalumas turi derintis su irracionalumu, logišku- 
mas su psichologiškumu. Kur vieno būtų per daug, reikia at- 
sverti antru. Kai grynasis protas persveria vadinamą gyvaiį 
protą, reikia daugiau vietos šiam pastarajam. Ten, kur susidaro 
irracionalizmo pavojus, daugiau vietos duoti protui. Bet visur 
— Šių dviejų momentų sutartinė. 


Meilės — neapykantos — kančios keliu 


Žmogus dažnai blaškosi tarp dviejų įausmų — meilės ir ne- 
apykantos. Jis gyvena tai vienu tai antru. Suderinti jis jų nesu- 
geba. Arba įis ką myli, tai myli su silpnybėm ir blogybėm. Jis 
myli žmogų kartu su visa, kas ir neverta meilės. Arba iis 
neapkenčia ko — ydos, kokio darbo, tai neapkenčia su visu 
žmogum. „Jei iis taip daro, iis pats toks“. „Jei jis prisileidžia 
blogio, elgiasi netiesiai, jis nevertas pagarbos ir meilės“. 

Blaškytis tarp šių dviejų jausmų tenka ir kunigui, Juk ir jis 
žmogus, kaip visi. Mylėdamas žmogų, jis kartais užmerkia 
akis prieš jo blogį. Jis bendrauja su juo ir niekad įam neprime- 
na io žaizdos, niekad neleidžia jam susiprast, kad -“s dėlto kai 
ką reiktų pataisyt. 

Ir kai jis pastebi žmoguje silpnybę ar blogi, įame kyla 
nusigręžimas nuo paties žmogaus. Tokio žmogus jis vengs. 
nuo jo it nuo maro užsidarys. 

Visa tai labai žmogiška, bet nekrikščioniška ir nekunigiška. 
Kunigui tenka mylėti žmogų, kaip Žmogų, ir neapkęsti ydų, 
blogybių, kaip tokių. Reikia mylėti visus žmones, kas jie bebū- 
tų, ir neapkęsti visų Žmonių ydų ir silpnybių, kokios jos bebūtų, 
net pačių artimiausių ir brangiausių Žmonių blogybių. 

Meilė yra magnetas, kuris traukia kunigą prie Žmonių ir 
niekad neleidžia nuo jų nutolti Neapykanta - stumia jį nuo 
blogio, saugo nuo nuodėmės. Meilė ir neapykanta skatina įį 
nepailstamai valyti žmonių širdis, jas tobulinti, pačiam nesu- 
sitepant. 

Bet čia iškyla vienas dalykas. Mylėdamas žmones net 
nusidėjėlius jis kels kituose įtarimo. Žmonės manys — jis 
myli ir pačias ių nuodėmes. Jei įuos lankai, jiems ranką tiesi, 
gal net daugiau simpatijos rodai — tai ne vienam rodysis, iog 
tu sutari su jais pačiose) blogybėse, jos tau mielos, jų tu ieškai. 
Ir kai tie patys nusidėiėliai paius, kad tu neapkenti jų blogybių, 
kad tu kęsinies jas išrauti iš jų širdžių, jie ims tavęs purtytis, 
tave keikti ir neapkęsti. 

Iš to kils tau širdyje kančia. Juo tu būsi uolesnis mylėt 
ir neapkęst, juo daugiau tu gausi kęst. Tavo įaunumas kliudys 
meistriškai derinti šiuodu jausmu — tu greičiau apreikši savo 
neapykantą nei būsi spėjęs parodyti ir įrodyti savo meilę. Ir 
žmonės nespės, 0 gal ir nesugebės laiku pajusti, kad tu neap- 
kenti iš meilės ir myli iš neapykantos. 

Bet juo toliau, juo eis geriau. Gal būt, tavo meilė bus 
padariusi tiek, kad tavo neapykanta bus nebereikalinga. Tavo 
meilė gal bus išugdžiusi meilę kitų širdyse ir apvaliusi jas nuo 
blogio. Bet įei tos meilės širdis niekad nepajustų čia Žemėje 
ir su perverta širdim tektų skirtis su šiuo pasauliu, tai tau lieka 
viena — Dievas, kurs yra Meilė. 

Meilės kunigas išmoksta jau seminarijoj. Jis užsidega vi- 
sam, kas gera, gražu, tiesu ir šventa. Jis mokosi mylėti Dievą 
visa širdim, visu protu ir visom įėgom, o artimą, kaip pats sa- 
ve. Ir neapkęsti jis pratinasi viso, kas bloga, kas prieštarauja 
tiesai, gėriui, grožiui, šventumui. Tačiau seminarija neišmoko 
kunigą kentėt. Reikia būt įtarinėjamam dėl meilės ir neapken- 
čiamam dėl blogio neapykantos. Šitai galima tik gyvenime. 
tik vykdant kunigo misiją. 

